als_Latn dik_Latn sag_Latn
Home » Ekskluzive »
Osmani: LDK do të respektojë vullnetin e sovranit
“LDK-ja vlerëson se në përgjithësi, procesi ka qenë i rregullt dhe nuk janë evidentuar probleme të mëdha që do të mund ta kompromentonin procesin zgjedhor. Megjithatë, sipas përfaqësuesve tanë në terren, të cilët kanë monitoruar më vëmendje të madhe procesin zgjedhor, disa parregullsi janë vënë re në komuna si Prizreni, Vitia, Lipjani dhe Peja. Përfaqësuesit e LDK-së kanë njoftuar organet e rendit lidhur me këto parregullsi dhe presim që ato të hetohen në mënyrë që të zbardhet secili rast”.
Kështu tha në një konferencë për media, deputetja e LDK-së, Vjosa Osmani.
Osmani më tej tha ”Tani, në këto moment kemi hyrë në fazën e numërimit të votave, fazë kjo tepër e rëndësishme, e cila e vulos edhe rezultatin e këtyre zgjedhjeve. Ne ju bëjmë thirrje të gjithë komisonerëve dhe vëzhguesve që të kryejnë me përgjegjësi dhe ndershmëri maksimale procesin e numërimit të votave. Ne poashtu presim nga organet e rendit që të vazhdojnë të kryejnë punën e tyre me korrektësi”.
“Lidhja Demokratike e Kosovës do të respektojë vullnetin e sovranit, dhe pret që pas numërimit të rezultateve, sonte të festojë fitoren e saj së bashku me qytetarët e Kosovës” përfundoi Osmani.
eng_Latn als_Latn als_Latn als_Latn als_Latn als_Latn